open-index/open-wikipedia-markdown huggingface dataset:
Mabel Besant-Scott

**Mabel Emily Besant-Scott** (født 28. august 1870 i Leckhampton, Gloucestershire, død 22. mai 1952) var en engelsk teosof, frimurer og rosenkorser.

Mabel var datter av Annie Besant og Frank Besant. Hun hadde en eldre bror ved navn Arthur Besant.

I 1892 giftet hun seg i Marylebone, London, med journalisten *Ernest Scott*. En uke etter bryllupet emigrerte paret til Australia og bosatte seg i Jolimont. Scott, som da hadde tatt samme etternavn som sin kone: Besant-Scott. Han arbeidet en tid som journalist for *the Herald*. 

Ernest Besant-Scott ble arrestert og dømt til flere års fengsel for seksuell omgang med en 10 år gammel gutt. Mabel fikk innvilget skilsmisse.

Etter skilsmissen returnerte hun til England. En kort periode hjalp hun Annie Besant i driften av både Teosofisk Samfunn og frimurerordenen «Le Droit Humain». Etter morens død ble hun i en kort periode overhode for *British Federation of Co-Freemasonry*.

Sammen med flere medlemmer av «Le Droit Humain», brøt hun plutselig med fellesfrimureriet bare et år etterpå, og ble medlem av Rosicrucian Order Crotona Fellowship i Christchurch i Dorset, som ble ledet av George Alexander Sullivan.

## Referanser


## Eksterne lenker
* 
*
Ingebrigt

**Ingebrigt** er en norsk variant av det tyske mannsnavnet *Engelbrecht* som har opprinnelse i den gammelhøytyske etniske betegnelsen *angil*, «angler» (som senere ble assosiert med «engel»), og gammelhøytyske *berath*, «skinnende, berømt». Navnet *Ingebrigt* kan også ha opprinnelse i tyske *Ingobert*, som kan relateres til gudenavnet *[[Ing]]*.

## Utbredelse

|}

Ingebrigt var et populært navn på norske guttebarn på 1700-tallet og begynnelsen av 1800-tallet.

## Kjente personer med navnet
Personene i listen er ordnet kronologisk etter fødselsår.
* Ingebrigt Vik (1867–1927), norsk billedhugger
* Ingebrigt Davik (1925–1991), norsk forfatter
* Ingebrigt S. Sørfonn (f. 1950), norsk politiker
* Ingebrigt Steen Jensen (f. 1955), norsk forfatter
* Ingebrigt Håker Flaten (f. 1971), norsk musiker

## Referanser


## Eksterne lenker
*
William Larsen

**William «Willy»/«Willie» Larsen ** (født 1885 i Kotka i Finland, død 1935) var en finsk-amerikansk trekkspiller. Han ble spesielt kjent som den første som gjorde en innspilling av Säkkijärven polkka, en berømt, finsk trekkspillåt, så vel som mange andre av datidens finske slagere. Larsen ble født i en familie med norsk bakgrunn. Familien flyttet til Kotka for å arbeide på et sagbruk grunnlagt av Hans Gutzeit.

## Karrière
Larsen lærte seg å spille et diatonisk, 2-raders trekkspill allerede i Finland. Han ble sjømann, som så mange andre finner på den tiden, og flyttet til USA allerede før første verdenskrig. Her fikk han både spillejobber og en stilling som trekkspillærer i New York.

Han regnes som en av den mest fremtredende finske trekkspillerne på den tiden. Det er antatt at Viljo Vesterinen hørte hans innspilling av *Säkkijärven polkka* på begynnelsen av 1930-tallet og deretter modifiserte polkaen noe. 

I tillegg til hans mange innspillinger, skrev Larsen også et stort antall trekkspillarrangement, hvorav 70 har blitt restaurert for ettertiden. Han solgte sine arrangement og noter i samarbeid med Pietro Deiro gjennom kunngjøringer i finsk-amerikanske aviser.

## Innspillinger
Alt i alt innspilte Larsen 72 trekkspillsoloer, inkludert førsteopptak av flere finske samtidsslagere, i New York.
* For eksempel "Säk'järven polkka" (trekkspillsolo + gitar, arr. Willy Larsen, Columbia, New York, oktober 1928).
Lilleng

**Lilleng** er ei grend i Harstad kommune i Troms, beliggende på Hinnøya omtrent 30 km sør for byen Harstad.

Stedet har cirka 20 innbyggere.

Lilleng var tidligere fergested for fergesambandet fra Hinnøya til Steinsland på fastlandet. Den gamle fergekaien er bevart, og den blir brukt til båtplasser og mange bobil- og campingvognturister overnatter her da utsikten til Tjeldsundbrua er god.

Kong Olavs vei (E10) går gjennom Lilleng.

## Referanser
Sibsey

**Sibsey** er en landsby, verdslig sogn og en valgkrets i distriktet East Lindsey i grevskapet Lincolnshire, England. Den er beliggende ved forbindelsespunkt for veiene A16 og B1184 6,4 km nord for Boston. Nullmeridian, de geografiske koordniatsystemet, passerer rett vest for Sibsey og krysser Stone Bridge Drain-kanalen.  I henhold til folketellingen i 2011 hadde landsbyen og sognet en befolkning på 1979 innbyggere.

Sibsey befinner seg i midt av en jordbrukssamfunn, og landsbyen er omgitt av gårdsbruk. Den vant en pris for den best-bevarte-landsby i 1989, men har siden hatt vanskeligheter med å gjenta suksessen. Den har en samfunnshus, postkontor med butikk, og en pub ved navn White Hart.

Sibsey har en vindmølle, Sibsey Trader Mill, som var ferdigstilt i 1877 og fortsatt er i drift. 

Jernbanestrekningen Grantham til Skegness passerer sørøst for landsbyen, og krysser veistrekningene B1184 og A16.

## Referanser


## Eksterne lenker

* Sibsey Parish Council
* St. Margarets church i Sibsey
* RAF Lincolnshire
* Offisielt nettsted for Sibsey Trader Windmill
*Sibsey Roll of Honour
Charity Opara

**Charity Opara** (født 20. mai 1972 i Owerri, Nigeria) er en tidligere nigeriansk friidrettsutøver, som hovedsakelig konkurrerte på 400 meter. Høydepunktet i karrieren var trolig sølvmedaljen på 4 x 400 meter under OL 1996 i Atlanta. Opara var utestengt for brudd på dopingbestemmelsene mellom 1992 og 1996.
## Personlige rekorder
* 100 meter – 11.40 (1999)
* 200 meter – 22.60 (1992)
* 400 meter – 49.29 (1998)
* Lengdehopp – 6.55 (1994)

## Meritter

## Referanser


## Eksterne lenker
*
Ada Nicodemou

**Ada Nicodemou** (gresk **Άντα Νικοδήμου**, født 14. mai 1977 i Larnaka på Kypros) begynte som skuespiller i 1991 i TV-serien Police Rescue, men er mest kjent for sin rolle som Leah Patterson-Baker i den australske serien *[[Home and Away]]*.

I 1994 begynte hun i rollen som den opprørske Kathrina i serien Heartbreak High. Rollen skulle i utgangspunktet vare i 12 uker, men hun ble i serien i tre år.

## Referanser


## Eksterne lenker
* 
* Profil hos Home and away.com
Sprint-NM på skøyter 1980

**Sprint-NM på skøyter 1980** ble avholdt 26. og 27. januar 1980 på Verdal stadion i Verdal.Teknisk arrangør var Verdal Idrettslag.

Frode Rønning fra Leinstrand tok sin tredje NM-tittel på rad i sprint-NM. Rønning vant begge 500-meterne og fikk en annen- og en tredjeplass på 1000-meterne.

Ann-Mari Tollefsen fra Drammen vant dameklassen med god margin foran veteranen Lisbeth Korsmo.
 
## Mesterskapsrekorder

## Sammenlagt damer senior

## Sammenlagt herrer senior

:f = med fall

## Kilder
* 
* 

## Eksterne lenker
* 
*
Lorenz av Østerrike-Este

Erkehertug **Lorenz av Østerrike-Este**, prins av Belgia (født 16. desember 1955) er et medlem av den belgiske kongefamilien gjennom sitt ekteskap med prinsesse Astrid. Han ble fra 1996 overhode av hertugfamilien i Modena. Han har titlene hertug av Modena, erkehertug av Østerrike-Este, keiserlig prins av Østerrike, kongelig prins av Ungarn og Böhmen. Han tituleres med Hans Keiserlige og Kongelige Høyhet prins Lorenz av Belgia.

## Tidlig liv og ekteskap
Prins Lorenz ble født i Clinique du Belvédère, Boulogne-Billancourt, Hauts-de-Seine, Frankrike som det andre barnet til Robert, erkehertug av Østerrike-Este og erkehertuginne Margaret, født som prinsesse Margherita av Savoie-Aosta.

Den 22. september 1984 giftet Lorenz seg med prinsesse Astrid av Belgia, den eneste datter av daværende prins Liège, tidligere kong Albert II av Belgia. De fikk fem barn:
* Prins Amadeo av Belgia, erkehertug av Østerrike-Este (født 1986)
* Prinsesse Maria Laura av Belgia, erkehertuginne av Østerrike-Este (født 1988)
* Prins Joachim av Belgia, erkehertug av Østerrike-Este (født 1991)
* Prinsesse Luisa Maria av Belgia, erkehertuginne av Østerrike-Este (født 1995)
* Prinsesse Laetitia Maria av Belgia, erkehertuginne av Østerrike-Este (født 2003)

## Utmerkelser
Prins Lorenz ble i 2003 hedret med storkors av Den Kongelige Norske Fortjenstorden.

## Referanser
David Hewlett

**David Ian Hewlett** (født 18. april 1968 i Redhill, Surrey, England) er en kanadisk skuespiller som er kanskje best kjent for sin rolle som dr. Rodney McKay i science fiction-TV-serien *[[Stargate Atlantis]]*.

## Biografi
David Hewlett ble født i 1968 i England, men familien utvandret til Canada. Mens han gikk på skolen i Toronto begynte han å spille i studentfilmer. Han sluttet skolen uten å ta eksamen og spilte deretter i en rekke skrekkfilmer på små budsjetter, som *The Darkside*, *Scanners II: The New Order* og *Pin*.

I 1996 fikk han en av sine mer kjente roller som Grant Jansky i TV-serien *[[Traders]]*, og i 1997 hadde han en rolle i thrilleren *[[Cube (film)|Cube]]* som arkitekt, en rolle som ga ham innpass i andre filmer. Han stiftet internettfirmaet *Darkyl Media* som arbeider med nettdesign foruten *Fusefilm.com*, et nettsted for de som arbeider med film. Han fikk sin første datamaskin i midten av tenårene. 

Han fikk en gjesterolle i *[[Stargate SG-1]]* som Rodney McKay som etterhvert vokste til hans faste rolle i *Stargate Atlantis*. I 2007 opptrådte han som gjesteskuespiller i den første episoden av *Sanctuary* som Larry Tolson, en pasient som lider av en form psykose, og som ble skutt og såret.

David Hewlett var tidligere gift med Soo Garay, men ble skilt i 2004 og giftet seg i juni 2008 med Jane Loughman som fødte deres sønn i 2007.

## Referanser


## Eksterne lenker
* Adogsbreakfastmovie.com David Hewletts nettstedsportal 
* Fransk fannettsted 
*
Luis Enrique

**Luis Enrique** er navnet til flere personer:

*Luis Enrique Martínez García, spansk fotballtrener og tidligere spiller
*Neco Martínez, egentlig Luis Enrique Martínez, colombiansk fotballmålvakt
*Luis Enrique (sanger), nicaraguansk salsasanger
Bare et liv – Historien om Fridtjof Nansen

***Bare et liv – Historien om Fridtjof Nansen*** er en norsk-sovjetisk biografisk dramafilm fra 1968 regissert av Sergej Mikaeljan. Hovedrollen som Nansen spilles av Knut Wigert, mens andre sentrale roller spilles av Veslemøy Haslund, Rolf Sand, Joachim Calmeyer og Jack Fjeldstad.

Den er kjent under tittelen *Vsego odna zjizn* i Russland.

Filmen er i sort-hvitt.

## Handling
Vi får i denne filmen en dramatisert versjon av polfareren, sportsmannen, sunnhetsapostelen, statsmannen, humanisten og den aktive menneskevennen Fridtjof Nansen – her spilt av Knut Wigert. Filmen tar for seg tre viktige deler av hans liv og virke: Nordpolsekspedisjonen, hans diplomatiske aktiviteter i Nasjonenes Forbund og hjelpearbeidet under hungersnøden i Ukraina i mellomkrigstiden.

## I rollene
(utvalg)
* Knut Wigert –  Fridtjof Nansen 
* Veslemøy Haslund –  Eva Nansen 
* Rolf Sand –  Erik Werenskiold 
* Joachim Calmeyer –  Roald Amundsen 
* Jack Fjeldstad –  Otto Sverdrup 
* Knut Ørvig –  Hjalmar Johansen 
* Jevgenij Jevstignejev –  Tsjitsjerin 
* Arne Aas –  Philip Noel-Baker 
* Janis Grantins –  Prins Romanovskij (as Jan Grantinj) 
* Roy Bjørnstad   
* Bente Børsum 
* Per Theodor Haugen
* Torgils Moe
* Sverre Wilberg

## Referanser


## Eksterne lenker
*
Stuart Murdoch

**Stuart Murdoch** (født 25. august 1968) i Clarkston, East Renfrewshire) er en skotsk musiker. Han er sanger, gitarist, pianist, keyboardist og låtskriver i indiepopbandet Belle & Sebastian. 

Som liten hadde Murdoch undervisning i piano, men karrieren innen musikk startet ikke før han var DJ i en radiostasjon på University of Glasgow, hvor han studerte. Mens han var på universitetet ble han diagnostisert med kronisk utmattelsessyndrom og var ute av stand til å jobbe i syv år. I begynnelsen av 1995 ble han friskmeldt og startet i 1996 Belle & Sebastian sammen med Stuart David.

I 2009 utga Murdoch et soloalbum, et temaalbum som han kalte *God Help The Girl*. Albumet består av sanger som Murdoch opprinnelig skrev i sammenheng med Belle & Sebastian, men som han følte at ikke passet med bandets stil. Han så for seg at sangene skulle synges av kvinnestemmer, og i 2009 holdt han en audition hvor 500 deltok. Hovedrollen som Eve gikk til Catherine Ireton.

God Help the Girl er også planlagt som en musikalfilm, hvor Murdoch både har vært manusforfatter og regissør. Den er forventet ferdig i 2013.

## Referanser


## Eksterne lenker
* 
*
Black Ingvars

**Black Ingvars** er et hard-rock band ifra Sverige som spiller kjente coverlåter i hard-rock versjoner. De har gitt ut blant annet albumene *Sjung och var glad* volum 1 og volum 2 (utgitt 2001) , samt *Schlager metal*. Kjente låter er bandets versjon av den svenske nasjonalsangen og flere ABBA-låter.

Bandet startet i 1995. De fikk fort suksess i hele norden, i hardrockgenren Swedish dancemetal. De to første CD-ene som kom ut i 1995 inneholdt coverlåter av dansebandhits spilt med kjente metall-riff og hardrock-komp.

## Eksterne lenker
*
Wenaas

**Wenaas Workwear AS** er et norsk selskap med hovedkontor og sentrallager i Måndalen i Rauma kommune i Møre og Romsdal. Selskapet har mer enn 100 ansatte, med en omsetning på ca. 500 millioner kroner i 2018. Siden 1931 har Wenaas produsert og utviklet arbeidstøy, vernesko, hansker og uniformer. Varer tilbys både nasjonalt og internasjonalt.

## Eksterne lenker
*
Dwight Howard

**Dwight David Howard** (født 8. desember 1985 i Atlanta i Georgia i USA) er en amerikansk basketballspiller.

## Bakgrunn
Han kommer fra en svært sportsinteressert familie. Faren var sportsdirektør på Southwest Atlanta Christian Academy, en skole som hadde et av USAs beste basketballprogrammer. Dwight Howard gikk selv på high school på Southwest Atlanta Christian Academy, men etter high school ble han basketballspiller på heltid i stedet for å gå på college.

## NBA-karriere
I 2004 var Dwight Howard førstevalget til klubben Orlando Magic da klubben skulle velge spillere til den kommende sesongens NBA-lag. Etter 2008/2009-sesongen ble Hhan kåret til NBAs beste forsvarsspiller. Han er særlig kjent for sine høytflygende blokkeringer, men gjorde seg også bemerket da han i 2008 vant NBAs Slam Dunk-konkurranse utkledd som Supermann; etter den opptredenen fikk han kallenavnet «Superman». Howards spillestil blir ofte sammenlignet med stilen til Shaquille O'Neal, men Howard anses for å være en raskere spiller enn O'Neal. I 2012 byttet han klubb, og begynte å spille for Los Angeles Lakers. Howard signerte kontrakt med Philadelphia 76ers den 21. november 2020.

### Utmerkelser

### Statistikker fra NBA-karrieren

#### Tegnforklaring

#### Sesongen

#### Sluttspill

## Referanser


## Eksterne lenker
* 
* 
* 
* 
*  Biografi hos NBA
Luis Enrique Martínez García

**Luis Enrique Martínez García** (født 8. mai 1970 i Gijón) er en spansk fotballtrener og tidligere fotballspiller som per 2025 er hovedtrener for den franske klubben Paris Saint-Germain FC.

## Klubbkarriere
Luis Enrique tilbrakte det meste av karrieren i Spanias to største klubber, Real Madrid (1991–96) og erkerivalen FC Barcelona.

## Trenerkarriere
Den 10. august 2004 kunngjorde Luis Enrique at han la opp som aktiv fotballspiller. I juni 2008 kom han tilbake som trener for Barcelonas B-lag, som fikk det nye navnet *Barcelona Atlètic*.

Den 19. mai 2014 ble han utnevnt som ny trener i FC Barcelona, da han skrev under på en avtale for to sesonger. Han kom som trener fra Celta de Vigo.

Den 9. juli 2018 ble han ansatt som ny landslagstrener for , en jobb han hadde&nbsp;– kun avbrutt i fire måneder grunnet hans datters dødsfall&nbsp;– til laget ble slått ut av  under VM i 2022.

Den 5. juli 2023 ble han introdusert som ny trener for den franske klubben Paris Saint-Germain FC.

## Landslagskarriere
Luis Enrique spilte for  i tre VM-sluttspill: 1994, 1998  og 2002 (samt i EM 1996), og fikk totalt 62 landskamper (12 mål). Han var også med på laget som tok gullmedaljene under OL 1992 i Barcelona.

## Meritter
### Som spiller
;Real Madrid
* Primera División (1): 1994/1995
* Copa del Rey (1): 1992/1993
* Supercopa de España (1): 1993

;FC Barcelona
* Primera División (2): 1997/1998, 1998/1999
* Copa del Rey (2): 1996/1997, 1997/1998
* Supercopa de España (1): 1996
* Cupvinnercupen (1): 1996/1997
* UEFA Super Cup (1): 1997

;Spania
* Olympisk mester i fotball (1): 1992

### Som trener
* Primera División (1): 2014/2015
* Copa del Rey (1): 2014/2015
* UEFA Champions League (2): 2014/2015 og 2024/2025
* UEFA Super Cup (1): 2015
* Ligue 1 (2): 2023/2024 og 2024/25
* Fransk cupen (1): 2024/25
* Trophée des champions (2): 2023/24 og 2024/25

## Referanser


## Eksterne lenker
* 
*
NM i bryting 2005

**NM i [[bryting]] 2005** ble arrangert i Notodden Idrettshallen den 19. mars 2005. Arrangør var SK Snøgg. Kongepokalene ble vunnet av Stig-André Berge og Gudrun Anette Høie.

## Medaljer

## Menn, gresk-romersk stil

### 55 kg






### 60 kg






### 66 kg






### 74 kg






### 84 kg






### 96 kg






### 120 kg






## Kvinner, fristil

### 51 kg






### 55 kg






### 59 kg






### 63 kg






### 72 kg






## Kilder
* Brytedatabase - Norges Bryteforbund
* Tore Johansen, Egil Svendsby (red.) *Sportsboken 2005*, s. 240-41. Schibsted. ISBN 978-82-516-2168-7.
«The Melting Arctic»

**«The Melting Arctic»** (På norsk: **«Det smeltende Arktis»**) er et klimaprosjekt som studerer og kartlegger effekter av klimatisk forandringer i Arktis. Prosjektet har et tett samarbeid med Nansen Senteret i Bergen samt Cicero, Norsk senter for klimaforskning. Ekspedisjonens leder er oppdagelsesreisende Knut Espen Solberg.

Fra midten av juni 2008 har ekspedisjonen holdt til på Grønlands nordvestkyst. Der har Solberg, kulturhistoriker Hans Martin Halvorsen samt Anne Brunborg søkt etter bevis for at vikingene som var bosatt på Grønland fra cirka 900&ndash;1400-tallet drev med omfattende fangst i Diskobukta-området, i nærheten av Diskoøya samt Ildneset.

Ekspedisjonen har påtruffet ruiner etter en lang stenkai samt flere hustufter på nordspissen av Diskobukta på halvøya som av vikingene ble kalt Ildneset. Funnene tyder på at dette har vært et større jakt- og handelssted enn en før har trodd.

## Reaksjon
Professor i arkeologi ved Universitetet i Oslo, Christian Keller, hevder at det er gode muligheter for at tuftene kan ha norrønt opphav. De synes å likne hustufter som en kjenner fra fiskeboder rundt omkring kysten av Vestfjordene på Island.

Med hensyn til bryggen eller slippen som en fant mener han at denne ikke likner noe en uten videre kjenner igjen.

Det store spørsmålet er imidlertid om funnene kan bli datert. Dersom en får en datering innenfor 900&ndash;1400-tallet, da vikinger var bosatt på Grønland, er det et speenende funn en har gjort. Dersom funnene blir datert utenfor tidsrommet, står en overfor et problem. Da må en lete et annet sted eller hos andre grupper, som for eksempel europeiske hvalfangere. De befant seg i området på slutten av 1500-tallet.
Sébastien Bassong

**Sébastien Bassong** (født 9. juli 1986 i Paris) er en fransk-kamerunsk fotballspiller som  for tiden er klubbløs.

Bassong er en venstrebent midtstopper som også kan benyttes som venstreback. På det  har han blitt brukt som midtstopper. Han har gått på det kjente Clairefontaine-akademiet, som blant annet har oppfostret spillere som Nicolas Anelka, Louis Saha, William Gallas og Thierry Henry.

Han har tidligere spilt for FC Metz og Newcastle United. Han ble kjøpt av Tottenham for £8&nbsp;000&nbsp;000 den 6. august 2009.

## Eksterne lenker
*
Tigermilk

***Tigermilk*** er Belle & Sebastians debutalbum og ble gitt ut i 1996. Albumet ble først utgitt i kun 1&nbsp;000 eksemplarer på vinyl av Electric Honey, men ble gitt ut på nytt i 1999 av Jeepster Records. Vinylplatene fra første gang albumet ble gitt ut er i dag ettertraktede samleobjekt ettersom de finnes i få eksemplarer. I Norge oppnådde albumet en 20.-plass på VG-lista.

Alle låtene på albumet er skrevet av Stuart Murdoch mellom 1993 og 1996. Selv om Mick Cooke bidro på albumet var han ikke en del av bandet da platen ble spilt inn.

## Sporliste
#«The State I Am In» &ndash; 4:57
#«Expectations» &ndash; 3:34
#«She's Losing It» &ndash; 2:22
#«You're Just a Baby» &ndash; 3:41
#«Electronic Renaissance» &ndash; 4:50
#«I Could Be Dreaming» &ndash; 5:56
#«We Rule the School» &ndash; 3:27
#«My Wandering Days Are Over» &ndash; 5:25
#«I Don't Love Anyone» &ndash; 3:56
#«Mary Jo» &ndash; 3:29

## Musikere
*Stuart Murdoch &ndash; vokal, gitar
*Stuart David &ndash; bass
*Isobel Campbell &ndash; chello
*Chris Geddes &ndash; keyboard, piano
*Richard Colburn &ndash; trommer
*Stevie Jackson &ndash; gitar
*Mick Cooke &ndash; trompet

## Eksterne lenker
*
Motzfeldts gate

**Motzfeldts gate** finnes flere steder:

* Motzfeldts gate (Oslo)
* Motzfeldts gate (Trondheim)
* Motzfeldts gate (Kongsberg)
* Peter Motzfeldts gate (Bergen)
* Byfogd Motzfeldts gate (Molde)
Black Stone Cherry

**Black Stone Cherry** er et sørstatsrock band stiftet den 4. juni 2001 i Edmonton, Kentucky, USA. De har signert kontrakt med Roadrunner Records. Bandet består av Chris Robertson (gitar og vokal), Ben Wells (gitar), Jon Lawhon (bassgitar), og John Fred Young (slagverk).

## Historie
Black Stone Cherry kommer opprinnelig fra Edmonton som ligger i midten av dry county (hvor det ikke er tillatt å selge alkohol). Det var veldig lite for bandmedlemmene å gjøre, noe som ga de mye tid til å fokusere på musikken. Alle de fire medlemmene kommer fra musikalske familier. John Freds far og onkel er medlemmer av det Grammy Award prisbelønnede bandet The Kentucky Headhunters og Jons onkel var trommeslager. Chris sin bestefar var gitarmaker og ga Chris sin første gitar. Chris lærte da sine første akkorder fra faren.

Omgitt av musikk og støtte i Edmonton, var Black Stone Cherry i stand til å utvikle seg i en original retning. John Fred forklarte en gang, «Når du er fra et område hvor du ikke trenger å konkurrere om å spille samme musikk, lager du deg din egen musikkstil».  Chris og John Fred startet å spille musikk sammen tidlig i tenårene, og Jon og Ben fulgte like etter. Black Stone Cherry ble offisielt stiftet den 4. juni 2001. De tok da over øvelselokalet som Kentucky Headhunters hadde brukt siden 1968 og øvde kontinuerlig. En venn av Black Stone Cherry, Aaron McCloud sa "Musikken deres er ekte, og jeg er veldig inspirert av deres musikk og deres personligheter."

Med økende popularitet i lokalt, begynte Black Stone Cherry å spille inn låter. Etter bandet selverklærte debutalbum var utgitt, inviterte Chris sin tidligere rektor bandet tilbake til Edmonton for å feire med en konsert. Når bandet ankom byen var gatene dekket av skilt som ønsket de velkommen tilbake. Konserten ble spilt i gymsalen i gymsalen til den lokale ungdomsskolen, som ble overvært av 1500 publikummere.

I juli 2007, utga de en andre EP med låten "Rain Wizard" sammen to andre låter som tidligere ikke var utgitt.

Det første live albumet til Black Stone Cherry ble utgitt den 31. oktober 2007.

Den 30. mai 2008 annonserte Black Stone Cherry deres andre album Folklore and Superstition. Utgivelsesdatoen er satt til 19. august 2008.

## Diskografi
### Album
**[[Black Stone Cherry (album)|Black Stone Cherry]]* (2006)
**[[Live at the Astoria, London (31.10.07)]]* (2007) – Begrenset opplag. Kun 1000 kopier.
**[[Folklore and Superstition (album)|Folklore and Superstition]]* – (2008)- 19. august
**[[Between The Devil and the Deep Blue Sea (album)|Between The Devil and the Deep Blue Sea]]* – (2011)

### EP-er
**[[Hell & High Water|Hell & High Water EP]]* (2006) – Digital-only EP utgitt 11. november 2006
#"Hell & High Water"
#"Big City Lights"
#"We Are the Kings"

**[[Rain Wizard EP]]* (2007) – Digital-only EP utgitt 10. juli 2007
#"Rain Wizard"
#"Drinkin' Champagne"
#"Stop Runnin'"

### Singler

## Eksterne lenker
* 
* 
* 
*  Black Stone Cherry på MySpace
*  Intervju med HardHarderHeavy.de
*  Omtale av bandet på NRK P3
Shetlandsgjengen (film)

***Shetlandsgjengen*** er en norsk-britisk krigsfilm fra 1954 regissert av Michael Forlong. Filmen handler om Shetlandsgjengen. Mange av rollene blir spilt av de opprinnelige medlemmene, inklusive Shetlands-Larsen selv. Hovedrollene spilles av Leif Larsen, Palmar Bjørnøy, Johannes Kalve og William Enoksen. Filmen er basert på bøkene *Nordsjøbussen* (*The Shetland Bus*) av David Howarth og *Shetlands-Larsen* av Frithjof Sælen.

## Handling
Høsten 1941 kommer en britisk admiral til Shetland. Han skal befare en underlig halvmilitær avdeling kalt Shetlandsgjengen. Med norske fiskeskøyter holder den veien mellom Storbritannia og det okkuperte Norge åpen.

Shetlands-Larsen, verdens mest dekorerte sjøoffiser, ledet gruppen som i sine små fiskebåter krysset Nordsjøen i alt 198 ganger. I kamp med den tyske overmakten gikk ti skøyter tapt, og avdelingen hadde 44 falne fram til 1943. Da gikk man over til å bruke moderne, amerikanske ubåtjagere, og siden gikk trafikken med motstandsfolk, våpen, ammunisjon og flyktninger uten tap fram til frigjøringen.

## Om filmen
Femten av Shetlandsgjengens deltakere, med den legendariske kapteinløytnant Leif Larsen fra Fana ved Bergen i spissen, spiller seg selv i filmen.

De fleste scenene er tatt opp på stedene der begivenhetene faktisk skjedde, deriblant på Bremnes og på Torholmen ved Ålesund. I forbindelse med scenene som ble tatt opp på Bremnes (nå Bømlo kommune), bodde film-crewet på Rubbestadneset Yrkesskule. Stormscenene er tatt opp i Nordsjøen utenfor Bømlo, under et uvær som var så ekte at fotografen ble sjøsyk og tok opp en mengde scener uten film i kameraet. Som Shetlandsgjengens skøyte MK Arthur ble frakteskøyten «Rindaskjær» (bygget 1949) benyttet.

Nordmannen Per Skavlan var regi-assistent under innspillingen.

#### Mottakelse
Hele kongefamilien var til stede ved den høytidelige premieren i 1954 der deltakerne ble presentert fra scenen. 
Det er imidlertid hevdet – uten at dette kan dokumenteres sikkert – at «verdenspremieren» fant sted i gymnastikksalen i kjelleren til Rubbestadnes Folkeskule. Filmen fikk en overstrømmende mottakelse av hele den skandinaviske presse og ble vist for et stort publikum også i Sverige, Danmark og Island. Senere ble den solgt til Ungarn, Tsjekkoslovakia og Kina, og det ble laget en engelsk versjon som ble vist over store deler av den vestlige verden under tittelen "Suicide Mission".

*VGs* anmelder (Torgny Varen) gav den terningkast fem og brukte overskriften «filmatisk og menneskelig ekthet i Shetlandsgjengen». Han beskrev den videre som en redelig film som enkelt og upretensiøst berettet en sann historie om nordmenns krigsinnsats. Både regissør, produsent og fotograf hadde «lagt an på å gi en autentisk fremstilling». Anmelderen gav også skryt til Shetlands-Larsens opptreden: «Han virker aldeles uinstruert naturlig. En tror på hans uanfektede ro og ubrytelige vilje».

## I rollene

## Sanger
*«Flickan i Havanna» av Evert Taube.
*«En sjømann elsker havets brus»

## Referanser


## Eksterne lenker
*
Båtsfjord Sportsklubb

**Båtsfjord Sportsklubb** (BSK) er et fleridrettslag fra Båtsfjord i Finnmark. Idrettslaget har 5 undergrupper i idrettene, badminton, bryting, fotball, ski/skiskyting og svømming. Hadde skøytegruppe fram til 1966. Klubben ble sammenslått og fikk nytt navn i 1990, da alle idrettslagene «Båtsfjord Idrettsforening» (Ski og fotball), SATS 72 (Volleyball og fotball), Båtsfjord Atletklubb (Bryting) og Båtsfjord Racket Klubb (Badminton) slo seg sammen. I 1992 ble også badmintonklubben BK-NORD en del av BSK.

Båtsfjord Sportsklubb ble tildelt Finnmark fylkes kulturpris i 1994.

Utøvere fra tre ulike idretter har vunnet kongepokalen for Båtsfjord sportsklubb. Herrelaget i volleyball (1997) Monika Halvorsen i badminton (1996) og Rosell Utne i bryting (2008)

## Eksterne lenker
* Hjemmeside
* Norges Fotballforbund: Båtsfjord Sportsklubb
Sportsklubben av 1909

**Sportsklubben av 1909**, vanligvis forkortet til **Sp-09** (uttales «S-P-null-ni»), er en bokse- og bryteklubb i Oslo. Klubben er blant Norges mest meritterte innen disse idrettene, og flere av klubbens medlemmer har deltatt i OL, VM og EM. Klubbhus med treningslokaler ligger på Dælenenga.

## Historie og formål
Klubben ble stiftet 24. mars 1909, derav klubbnavnet. Det opprinnelige navnet var Arbeidernes Turn- og Idrettsforening (Arbeidernes TIF) som fra 1916 ble til Fagforeningernes Idrettsforening. I 1924 var klubben sentral i stiftelsen av Arbeidernes Idrettsforbund, hvorpå noen medlemmer brøt ut og dannet Sportsklubben av 1924. To år senere meldte klubben seg ut igjen av AIF, noe som førte til nok en splittelse og utbryteren Fagforeningenes Idrettsforening av 1926 (Fagen 26). I 1929 slo Fagforeningernes Idrettsforening og Sportsklubben av 1924 seg sammen igjen og tok navnet Sportsklubben av 1909.

Formålet til Sportsklubben av 1909 er å dyrke boksing og bryting under klubbens motto: «Boksing og bryting – det er på Dæl’enga du lærer det!»

## Kjente utøvere
### Bryting
#### Nordiske mestere
*Harald Barlie, deltok i OL i 1960, 1964, 1968 og 1972
*Tore Hem, deltok i OL 1968, 1972 og 1976

#### Øvrige olympiske brytere
*Martin Egeberg, 1924 og 28
*Alfred Larsen, 1928
*Ivar Stokke, 1936
*Kaare Larsen, 1948
*Harald Hervig, 1960
*Håkon Øverby, 1968 og 1972
*Lars Rønningen, 1984, 1988 og 1992
*Ronny Sigde, 1984 og 1988

### Boksing
#### Olympiske boksere
*Haakon Lind, 1928
*Olav Nilsen, 1928
*Leif Hansen, 1952
*Roy Askevold, 1960

#### Kongepokalvinnere
*Haakon Lind, 1928
*Thorstein Myhre, 1933
*Sigurd 'Siggen' Larsen, 1934
* Leif Hansen, 1953
*Roy Askevold, 1959

## Referanser




## Litteratur
*Thingsrud, Leif (1989). *Arbeideridrett i kamptid. Et tilbakeblikk på AIF i Akershus*. Arbeiderbevegelsens Historielag i Akershus' Årbok (Lillestrøm: Arbeiderbevegelsens Historielag i Akershus) (2): 48–60. ISSN 0802-45371989

## Eksterne lenker
*
Hawker Aircraft

**Hawker Aircraft Ltd.** var en britisk flyprodusent grunnlagt i 1920 som i mange år produserte militære fly. Deres mest kjente modell er Hawker Hurricane fra andre verdenskrig.

## Historie

Da Sopwith Aviation Company Ltd. gikk konkurs etter første verdenskrig, grunnla Thomas Sopwith, Harry Hawker, Fred Sigrist, og Bill Eyre firmaet **H.G. Hawker Engineering**, som i 1933 fikk navnet Hawker Aircraft Ltd.

Hawker Aircraft slo i 1934 seg sammen med blant andre flymotorprodusenten Armstrong Siddeley, til å danne Hawker Siddeley Aircraft.

Merkenavnet *Hawker* ble droppet i 1963.

## Fly

*Hawker Duiker (1923, prototype)
*Hawker Woodcock (1923)
*Hawker Cygnet (1924)
*Hawker Hedgehog (1924, prototype)
*Hawker Horsley (1925)
*Hawker Heron (1925)
*Hawker Hornbill (1925)
*Hawker Danecock (1925)
*Hawker Harrier (1927, prototype)
*Hawker Hawfinch (1927)
*Hawker Hart (1928)
*Hawker F.20/27 (1928, prototype)
*Hawker Hoopoe (1928)
*Hawker Tomtit (1928)
*Hawker Hornet (1929)
*Hawker Osprey (1929)
*Hawker Nimrod (1930)
*Hawker Fury (1931)
*Hawker Audax (1931)
*Hawker Demon (1933)
*Hawker P.V.3 (1934, prototype)
*Hawker Hardy (1934)
*Hawker Hind (1934)
*Hawker P.V.4 (1934, prototype)
*Hawker Hartbees (1935)
*Hawker Hurricane (1935)
*Hawker Hector (1936)
*Hawker Henley (1937)
*Hawker Hotspur (1938)
*Hawker Tornado (1939)
*Hawker Typhoon (1940)
*Hawker Tempest (1942)
*Hawker Sea Fury (1944)
*Hawker Sea Hawk (1947)
*Hawker P.1052 (1948, prototype)
*Hawker P.1081 (1950, prototype)
*Hawker P.1072 (1950, prototype)
*Hawker Hunter (1951)
*Hawker P.1127 (1960, prototype)
St. Clairsjøen

**St. Clairsjøen** er en innsjø som ligger mellom Ontario i Canada og Michigan i USA, rundt ti kilometer nordøst for byene Detroit (i USA) og Windsor (i Canada). Sjøen har et areal på , og er en del av ferskvannsystemet De store sjøer (selv om den pga. den relativt lille størrelsen sjelden nevnes som en av De store sjøer). Sammen med elvene St. Clair og Detroit knytter den Huronsjøen i nord sammen med Eriesjøen i sør.

Franske oppdagelsesreisende ga sjøen navnet *Lac Sainte-Claire*, ettersom de kom dit på festdagen for den hellige Klara av Assisi. 

Innsjøen er 42&nbsp;km fra nord til sør og 39&nbsp;km fra øst til vest. Den er svært grunn, med en gjennomsnittsdybde på omtrent 3 &nbsp;meter, og en naturlig maks dybde på 8&nbsp;meter, dog er den 8,2&nbsp;meter i kanalen som er mudret opp for skipstrafikken. Fra nord kommer elva St. Clair fra Huronsjøen, som munner ut i St. Clairsjøen gjennom et massivt delta, det største i De store sjøer. Fra øst kommer elvene Thames og Sydenham fra den sørøstre delen av Ontario, og fra Michigan i vest kommer elva Clinton. Gjennom Detroit-elva munner St. Clairsjøen ut lengst vest i Eriesjøen, rundt 30&nbsp;km sør for Detroit.

## Referanser


## Eksterne lenker
*
The Boy with the Arab Strap

***The Boy with the Arab Strap*** er Belle & Sebastians tredje album. Det ble sluppet 7. september 1998. I Norge oppnådde albumet en 7.-plass på VG-lista, og er dermed det albumet fra Belle & Sebastian som har oppnådd den beste listeplasseringen i Norge.

Navnet på albumet var inspirert av det skotske bandet Arab Strap, som Belle & Sebastian turnerte med en kort periode. At Belle & Sebastian valgte dette navnet førte til at enkelte trodde albumet var et samarbeid mellom de to bandene, noe Arab Strap mislikte. En Arab Strap er forøvrig en form for penisring.

Tittelsporet ble brukt som kjenningsmelodi til tv-serien *[[Teachers]]*. En del av «Seymour Stein» spilles i filmen *[[High Fidelity]]*.

## Sporliste
# «It Could Have Been a Brilliant Career» &ndash; 2:23
# «Sleep the Clock Around» &ndash; 4:57
# «Is It Wicked Not to Care?» &ndash; 3:22
# «Ease Your Feet in the Sea» &ndash;  3:35
# «A Summer Wasting» &ndash; 2:06
# «Seymour Stein» &ndash; 4:42
# «A Space Boy Dream» &ndash; 3:01
# «Dirty Dream Number Two» &ndash; 4:14
# «The Boy with the Arab Strap» &ndash; 5:14
# «Chickfactor» &ndash; 3:31
# «Simple Things» &ndash; 1:46
# «The Rollercoaster Ride» &ndash; 6:36

## Musikere
*Stuart Murdoch &ndash; vokal, gitar
*Stuart David &ndash; bass
*Isobel Campbell &ndash; chello, vokal
*Chris Geddes &ndash; keyboard, piano
*Richard Colburn &ndash; trommer
*Stevie Jackson &ndash; gitar, vokal
*Sarah Martin &ndash; fiolin
*Mick Cooke &ndash; trompet

## Eksterne lenker
*
Bahrenhof

**Bahrenhof** er en kommune i kretsen Segeberg i Schleswig-Holstein, Tyskland. Kommunen ligger i Travelands amt.

## Referanser


## Eksterne lenker
*
Napier Sabre IV

**Napier Sabre IV** var en 24 sylinders sleideventilert stempelmotor som ble produsert under andre verdenskrig. Motoren ble designet av den britiske flymotor-ingeniøren Frank Halford og ble produsert av den britiske bil- og motorfabrikanten Napier & Son. 

Napier Sabre IV var laget som en H-motor.  Dette kan beskrives som to boksermotorer plassert over hverandre, med separate veivaksler giret sammen til en felles veivaksel. Motoren var en av de kraftigste laget under krigen og ble brukt i blant annet i Hawker Tempest Mk V. Den kunne yte 2&nbsp;250 hestekrefter ved 4000 rpm og hadde en mekanisk drevet kompressor. 

Motoren ble først produsert i 1943. Etter krigen tok jetmotoren over, og produksjonen av Sabre opphørte. 

## Eksterne lenker
* The Napier Sabre engine (engelsk) Besøkt 1. mars 2009
If You’re Feeling Sinister

***If You're Feeling Sinister*** er Belle & Sebastians andre album og ble sluppet 18. november 1996. På fronten av omslaget er det i bakgrunnen et bilde av Franz Kafkas bok *[[Prosessen]]*. I Norge oppnådde albumet en 23.-plass på VG-lista.

Alle låtene på albumet er skrevet av Stuart Murdoch. Teksten til «Like Dylan in the Movies» er en inspirert av den paranoide følelsen Murdoch hadde da han en gang tok en tur gjennom Kelvingrove Park i Glasgow. Selv om Mick Cooke bidro på albumet var han ikke en del av bandet da platen ble spilt inn.

## Sporliste
#«The Stars of Track and Field» &ndash; 4:48
#«Seeing Other People» &ndash; 3:48
#«Me and the Major» &ndash; 3:51
#«Like Dylan in the Movies» &ndash; 4:14
#«The Fox in the Snow» &ndash; 4:11
#«Get Me Away from Here, I'm Dying» &ndash; 3:25
#«If You're Feeling Sinister» &ndash; 5:21
#«Mayfly» &ndash; 3:42
#«The Boy Done Wrong Again» &ndash; 4:17
#«Judy and the Dream of Horses» &ndash; 3:40

## Musikere
*Stuart Murdoch &ndash; vokal, gitar
*Stuart David &ndash; bass
*Isobel Campbell &ndash; cello
*Chris Geddes &ndash; keyboard, piano
*Richard Colburn &ndash; trommer
*Stevie Jackson &ndash; gitar
*Sarah Martin &ndash; fiolin
*Mick Cooke &ndash; trompet

## Eksterne lenker
* 
* Belle and Sebastian - If You're Feeling Sinister - Pitchfork Classics - dokumentar om *If You're Feeling Sinister*, produsert av Pitchfork TV, publisert på YouTube 17. februar 2013.
Krystallskalle

**Krystallskallene** er modeller av den menneskelige hodeskaller, laget av stykker av klart eller melkeaktig kvarts eller andre typer kvarts.
De påståtte finnerne har hevdet at disse er prekolumbiske mesoamerikanske funn, men for de skallene som har blitt vitenskapelig undersøkt har dette vist seg å ikke stemme.
Trolig er skallene laget på midten av det 19. århundre eller senere. De er nesten helt sikkert laget i Europa.

Til tross for påstander i populærlittaratur, finnes det ingen legender om kraftfulle krystallskaller i mesoamerikansk mytologi. Slike legender finnes heller ikke hos andre urfolk i Amerika. Myten er blant annet kjent for å legge til grunn handlingen i *[[Indiana Jones og krystallhodeskallens rike]]*.

## Se også
* Ica-steiner, førkolumbiske rullesteiner fra Peru med «helleristninger» av blant annet dinosaurer
* Acámbaro-figurene, tusenvis angivelig førkolumbiske dinosaurus-figurer funnet i Mexico 1944
Begynnelsen på en historie

***Begynnelsen på en historie*** er en norsk halvbiografisk drama- og familiefilm fra 1988 regissert av Margarete Robsahm. Hovedrollene spilles av Linda Pedersen, Wenche Foss, Linn Stokke, Frode Rasmussen og Liv Thorsen.

## Handling
Handlingen utspiller seg i slutten av 1940-årene. Syv år gamle Marin bor på en vakker sørlandsøy sammen med moren sin og to brødre. Den lille familien har problemer for faren er i fengsel for angivervirksomhet under krigen, og snart må Marin flytte for å begynne på skolen. Vissheten om dette ligger som en skygge over Marins sommer. Marin er en enslig sjel, og filmen skildrer hennes sterke tilhørighet til naturen. Hun opplever de voksnes verden som falsk. De voksne straffer henne ved å minne om farens svik, og samtidig blir hennes forsøk på å få vite hva som virkelig har skjedd med faren avvist og fortiet. Hennes eneste støttepunkt er tante Ally, en vimsete og velmenende person med skrekk for tordenvær.

Filmen handler om hennes siste sommer før hun skal flytte til internatskolen.

## Om filmen
Innholdsmessig går det tråder tilbake til regissørens egen barndom, og selv om filmen ikke er selvbiografisk, legger hun ikke skjul på egne opplevelse i stor grad utgjør utgangspunktet for den historien filmen beretter.

Dette var Margarete Robsahms debut som manusforfatter og spillefilmregissør.

## I rollene
* Linda Pedersen –  Marin 
* Wenche Foss –  Tante Ally 
* Linn Stokke –  Marins mor 
* Frode Rasmussen –  Presten 
* Liv Thorsen –  Tante Ragnhild 
* Jan Frode Lunde –  Lillebror 
* Morten Løge –  Storebror 
* Jan Aagre –  Onkel Thorstein 
* Gretelill Henden –  Barnepiken 
* Christian Steinsland –  Bjørn 
* Ove Birkeli Pettersen –  Vennen

## Referanser


## Eksterne lenker
*
Ante Vitaić

**Ante Vitaić** (født 7. juni 1982 i Split) er en kroatisk fotballspiller som for øyeblikket spiller for RNK Split. Vitaić regnes som en offensiv, teknisk og kreativ midtbanespiller med spisskompetanse på overblikk og gjennombruddspasninger.

Han har tidligere spilt for klubbene Mosor Zrnovnica, HNK Hajduk Split og NK Osijek. Han er tvillingbror til Frane Vitaić, som også er fotballspiller og som prøvespilte for Aalesund sommeren 2008.

## Hamarkameratene
Vitaic deltok på et treningsopphold hos Ham–Kam i midten av juli 2008, men måtte dra derfra etter én uke uten kontraktsforslag på grunn av at Hamarklubben var usikker på om han hadde de rette egenskapene. Klubben besluttet likevel å kontakte spillerens agent Axel Smeets (som er en tidligere Ham-Kam-spiller) etter én ukes tid for å forhandle om en kontrakt. 

Vitaic gikk deretter på lån til Hamarkameratene ut sesongen 2008 fra den kroatiske klubben NK Osijek. og scoret sitt første mål for HamKam i 2–1-seieren over Strømsgodset den 31. august 2008. Han forlot klubben ved sesongslutt med totalt ti kamper og fire mål etter at Hamarkameratene hadde rykket ned fra Tippeligaen, men fikk likevel tilbud om fast kontrakt som han til slutt avslo. Han skrev isteden under på en tremåneders kontrakt med den kroatiske tredjedivisjonsklubben RNK Split, samtidig som Hamarkameratene signerte Olav Råstad som hans erstatter.

## Referanser


## Eksterne lenker
* 
* HamKam.no – Vitaić spillerprofil hos Hamarkameratene
* NK Osijek.hr – Spillerprofilen til Ante Vitaić
Sivilagronom

**Sivilagronom** er i Norge en tittel for personer som har avlagt høyere utdannelse av 5-års varighet innen landbruk  ved NMBU (tidligere NLH og UMB), eller eksamen fra godkjent utenlandsk universitet. 

Tittelen *sivilagronom* var tidligere beskyttet i Norge. Etter gjennomføring av «Kvalitetsreformen for utdanning i Norge» med 3-årig bachelorgrad og deretter 2-årig mastergrad blir sivilagronom gitt som sidetittel til f.eks. graden Master ved NMBU.
Ti kniver i hjertet

***Ti kniver i hjertet*** er en norsk drama- og mysteriefilm fra 1994 regissert av Marius Holst (hans debut). Hovedrollene spilles av Martin Dahl Garfalk, Jan Devo Kornstad, Kjersti Holmen, Reidar Sørensen, Bjørn Sundquist og Bjørn Floberg. Filmen er basert på Lars Saabye Christensens bok *Gutten som ville være en av gutta*, fra 1992. Christensen var også involvert på manussiden.

## Handling
Otto vil være en av gutta, men klarer ikke helt å leve opp til de tøffe idealene som rår i kameratflokken. Mens alle andre drar på ferie, må Otto holde seg hjemme i gården, for i flyttebyrået, der faren jobber, er det mest å gjøre om sommeren. En dag møter han den mystiske Frank, og det som syntes som en lang og kjedelig sommer, blir raskt det stikk motsatte. På Franks oppfordring kaster han en stein på fotballdommeren – en hendelse som skal fremkalle en kjede av alvorlige ting.

## Om filmen
*[[VG]]*, *[[Dagbladet]]* og *[[Aftenposten]]* gav den terningkast fire.

## I rollene

## Referanser


## Eksterne lenker
*
Astri Skarpengland

**Astri Skarpengland** (født 29. oktober 1968) er en norsk folkemusikksanger. 

Astri Skarpengland er født i Kristiansand og oppvokst i Øvrebø i Vennesla kommune i Agder. Hun er utdannet faglærer i rytmisk sang fra Agder musikkonservatorium og har hovedfag i musikk fra Universitetet i Oslo. 

Hennes fokus på folkemusikken på Agder resulterte i 2004 i utgivelsen av soloplaten *Byssanilu min søde – Folkesang fra Agder*. Platen ble svært godt mottatt og er et viktig bidrag til en levende folkemusikktradisjon på Agder. For tiden jobber hun som høgskolelektor og frilans sanger i Oslo.

## Referanser
Egeria (planter)

* brasiliansk vasspest
* *[[Egeria naias]]*

***Egeria*** er en gruppe planter i froskebittfamilien. 
Den består av to arter som finnes i Sør-Amerika.
Gruppen var tidligere inkludert i den beslektede gruppen langskuddsplanter. *Egeria* skiller seg fra langskuddsplantene ved å ha bladene i kranser på fire, fem eller flere, ikke tre. I tillegg har *Egeria* mer iøynefallende blomster med større (spesielt bredere) kronblader.

*Egeria* er introdusert i mange tempererte og subtropiske områder i verden. Flere steder, spesielt i Europa, kan hurtigvoksende og tilpasningsdyktige planter som *Egeria* spre seg hurtig og gjøre stor skade på lokal flora og fauna.

## Eksterne lenker
*
Fold Your Hands Child, You Walk Like a Peasant

***Fold Your Hands Child, You Walk Like a Peasant*** er Belle & Sebastians fjerde album og ble sluppet 6. juni 2000. Albumets tittel er hentet fra skuespillet *The Devils* av John Whiting. I Norge oppnådde albumet en 17.-plass på VG-lista.

På forsiden av omslaget er det et bilde av tvillingparet Gyða og Kristín Anna Valtýsdóttir kjent fra den islandske gruppen Múm.

## Sporliste
#«I Fought in a War» &ndash; 4:09
#«The Model» &ndash; 3:58
#«Beyond the Sunrise» &ndash; 4:06
#«Waiting for the Moon to Rise» &ndash; 3:11
#«Don't Leave the Light On Baby» &ndash; 4:27
#«The Wrong Girl» &ndash; 3:41
#«The Chalet Lines» &ndash; 2:23
#«Nice Day for a Sulk» &ndash; 2:31
#«Women's Realm» &ndash; 4:35
#«Family Tree» &ndash; 4:04
#«There's Too Much Love» &ndash; 3:27

## Kilder
* 

## Eksterne lenker
*
Kvalvik fort

**Kvalvik fort** (**[[Heeres Küsten Batterie|HKB]] 3./976 Kvalvik**) ligger på nordøstspissen av Frei i Kristiansund kommune. Fortet er et av de best bevarte kystfortene fra 2. verdenskrig, og beskriver en viktig del av vår historie gjennom bygningsmasse, installasjoner, skilt og periodiske utstillinger.

Fortet ble påbegynt i 1943, men var ikke ferdigstilt da freden kom i 1945. Oppdraget til fortet var å ha kontroll med Omsundet og innseilingen til Freifjorden og Vinjefjorden, og det var en del av *[[Festung Norwegen]]*. I 1944 var det 100 mann som mannskap på fortet.

Fort-området har blitt vedlikeholdt av Frei kommune i samarbeid med Kvalvik Forts Venner, venneforeningen er åpen for alle interesserte. Det er også et tett samarbeid med Nordmøre museum. På Kvalvik Fort finnes det blant annet en Biber dvergubåt, en 45 mm panservernkanon og en 25&nbsp;mm Hotchkiss luftvernkanon utstilt.

Fortet er i dag et populært turområde for barn og voksne året rundt.

## Litteratur
* 

## Eksterne lenker
* kvalvikfort.no - *Tegning av Kvalvik Fort*
* kulturnett.no - ''informasjon om fortet
Kobraslanger

**Kobraer** eller **kobraslanger** er et samlebegrep for en polyfyletisk gruppe med giftsnoker (Elapidae), som når de blir irritert, løfter forkroppen og spenner ut de fremste ribbeina, slik at nakkehuden strekkes og danner en skjoldlignende utbuling kalt et nakkeskjold. Artene lever i Afrika, Asia og Oseania, men er altså ikke nødvendigvis spesielt nært beslektet med hverandre. Mer enn 30 arter kalles imidlertid kobra.

Ordet *kobra* stammer fra det portugisiske uttrykket *cobra de capelo* og betyr *hetteslange*. Navnet viser til nakkeskjoldet. Alle kobraer har giftig bitt, og mange tusen mennesker drepes hvert år av dem. Noen kobraarter kan sprute gift opptil 2,5&nbsp;meter mot øynene til et dyr eller menneske som oppfattes som en trussel.

Kobraslanger inngår i mange menneskelige rituelle handlinger. Ifølge tradisjonen skal det ha vært en kobraslange som tok livet av Kleopatra, Egypts siste dronning (farao).

## Slekter
Kobraer omfatter:
*slekten *[[Naja (kobraer)|Naja]]* med 28 arter i Asia og Afrika, blant annet brilleslange og egyptisk kobra. Hit regnes nå også de artene som tidligere tilhørte slektene *Boulengerina* og *Paranaja*. 
*slekten *[[Aspidelaps]]*, med to arter i Afrika
*slekten *[[Pseudohaje]]*, med to arter i Afrika
*kongekobra (*Ophiophagus hannah*) i Asia, den største av alle giftslanger
*ringhalskobra (*Hemachatus haemachatus*) i det sørlige Afrika
*ørkenkobraer (*Walterinnesia*) med to arter i Midtøsten

## Referanser
Egeria

**Egeria** kan sikte til:

* Egeria (nymfe) i romersk mytologi
* Egeria (pilegrim) fra det 5. århundre
* ''Egeria'' (planter) som lever i vann
* 13 Egeria, en asteroide
Langskuddsplanter

* *[[Elodea bifoliata]]*
* *[[Elodea callitrichoides]]*
* Smal vasspest (*Elodea nuttallii*)
* Vasspest (*Elodea canadensis*)

**Langskuddsplanter** er en gruppe planter i froskebittfamilien.
De brukes ofte som akvarieplanter. Innføringen av noen arter av langskuddsplanter i Europa, Australia, Afrika og New Zealand har skapt betydelige problemer, og de regnes nå som ugress i disse områdene.

Vasspest (*Elodea canadensis*) er en art som kan forveksles med brasiliansk vasspest (*Egeria densa*) eller *[[Hydrilla verticillata]]*. Vasspest er en attraktiv akvarieplante. Den brukes også i eksperimenter i vitenskapelig undervisning, hvor man ved å tilføre bromtymolblått kan vise hvordan planter bruker karbondioksid.

Smal vasspest (*Elodea nuttallii*) regnes også som uønsket i Norge.

Gruppen er nært beslektet med *[[Egeria (planter)|Egeria]]*.

## Arter
* *[[Elodea bifoliata]]*
* *[[Elodea callitrichoides]]*
* Smal vasspest (*Elodea nuttallii*)
* Vasspest (*Elodea canadensis*)

## Referanser




## Eksterne lenker
*
Landbruksmegler

En **landbruksmegler** er en kvalifisert og konsesjonert megler (person eller virksomhet) som kjøper og selger gårdsbruk.

## Eksterne lenker
* Gardsbruks hjemmeside
* Landbruksmeglerens hjemmeside
Morten Kristiansen (1963)

**Morten Kristiansen** (født 11. juli 1963) er en norsk tidligere fotballspiller. Han spilte for  fra 1989 til 1993, og var med i cupfinalen i 1989.

## Referanser


## Eksterne lenker
* 
* Profil hos Norges Fotballforbund
* Profil hos altomfotball.no
Wilses vei

**Wilses vei** finnes flere steder:

* Wilses vei (Bærum) – Jar
* Wilses vei (Spydeberg)
* Wilses gate (Oslo)